**ПРОТОКОЛ № 35**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 01.12.2020 г.**

**/чрез видеоконферентна връзка/**

Присъстват: Огнян Дамянов, Пламен Найденов, Светлана Бошнакова, Евгени Иванов, Александър Лазаров, Ирина Апостолова, Константин Тасков, Евгений Трифонов, Ангелина Митова, Галя Гугушева и Димитър Стефанов

На заседанието присъстват:Антонина Романова - Директор на Дирекция „Атестиране на магистрати“, Полина Петкова - главен експерт-юрисконсулт в отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 19 - 21

РАЗНИ

 1. Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Недко Севдалинов Симов- заместник на административния ръководител – заместник-окръжен прокурор на Окръжна прокуратура - Смолян, във връзка с открита процедура за избор на административен ръководител - окръжен прокурор на Окръжна прокуратура - Смолян, който ще се проведе на 09.12.2020 г.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ПРИЕМА становището за притежаваните професионални качества на Недко Севдалинов Симов- заместник на административния ръководител – заместник-окръжен прокурор на Окръжна прокуратура – Смолян.

1.2. ИЗПРАЩА, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.1. на Недко Севдалинов Симов- заместник на административния ръководител – заместник-окръжен прокурор на Окръжна прокуратура – Смолян.

1.3. ПРЕДОСТАВЯ становището по т. 1.1. на Прокурорската колегия на ВСС, основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител – окръжен прокурор на Окръжна прокуратура – Смолян.

2. Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Владимир Сашков Сираков – прокурор в Районна прокуратура – Враца, във връзка с открита процедура за избор на административен ръководител - окръжен прокурор на Окръжна прокуратура - Враца, който ще се проведе на 09.12.2020 г.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРИЕМА становището за притежаваните професионални качества на Владимир Сашков Сираков – прокурор в Районна прокуратура – Враца.

2.2. ИЗПРАЩА, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 2.1. на Владимир Сашков Сираков – прокурор в Районна прокуратура – Враца

2.3. ПРЕДОСТАВЯ становището по т. 2.1. на Прокурорската колегия на ВСС, основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - окръжен прокурор на Окръжна прокуратура – Враца.

3. Произнасяне по допустимостта на кандидатите - участници в процедури за избор на административни ръководители в органите на съдебната власт, открити с решение на Прокурорската колегия на Висшия съдебен съвет по протокол № 15/29.04.2020 г. (обн. ДВ, бр. 49/29.05.2020 г.) и протокол № 36/14.10.2020 г. (обн. ДВ, бр. 91/23.10.2020 г.), както и определяне на дати за провеждане на събеседване с допуснатите кандидати.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

***Административен ръководител – районен прокурор на***

***Районна прокуратура – Добрич***

3.1. **ДОПУСКА**, на основание чл. 194а, ал. 2 от ЗСВ, до участие в процедура за избор на административен ръководител – районен прокурор на Районна прокуратура - Добрич, открита с решение на Прокурорската колегия на Висшия съдебен съвет по протокол № 15/29.04.2020 г. (обн. ДВ, бр. 49/29.05.2020 г.), следния кандидат:

**ДОПУСНАТ КАНДИДАТ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| ВСС - 6163/25.06.2020 | **Петко Петров Тухчиев** | изпълняващ функциите „административен ръководител – районен прокурор” на Районна прокуратура - Добрич |

3.1.1. **ОБЯВЯВА**, на основание чл. 194а, ал.4 от Закона за съдебната власт, списък с допуснатия кандидат за участие в избора по т. 3.1.1. на интернет страницата на Висшия съдебен съвет.

3.1.2. **ПРЕДЛАГА** на Прокурорската колегия на ВСС да определи дата за провеждане на събеседване с допуснатия кандидат в процедура за избор на административен ръководител – районен прокурор на Районна прокуратура - Добрич, открита с решение на Прокурорската колегия на Висшия съдебен съвет по протокол № 15/29.04.2020 г. (обн. ДВ, бр. 49/29.05.2020 г.): 27.01.2021г.

3.1.3. **ВНАСЯ** предложението по т. 3.1.2. в заседанието на Прокурорската колегия на ВСС, насрочено на 02.12.2020 г., за разглеждане и произнасяне.

***Административен ръководител – районен прокурор на***

***Районна прокуратура – Сливен***

3.2. **ДОПУСКА**, на основание чл. 194а, ал. 2 от ЗСВ, Александър Александров Добрев - прокурор в Районна прокуратура – Сливен и Иван Калчев Иванов - изпълняващ функциите „административен ръководител – районен прокурор” наРайонна прокуратура – Сливен, до участие в процедура за избор на административен ръководител - районен прокурор на Районна прокуратура - Сливен, открита с решение на Прокурорската колегия на Висшия съдебен съвет по протокол № 36/14.10.2020 г. (обн. ДВ, бр. 91/23.10.2020 г.).

3.2.1. **ОТЛАГА** произнасянето по допустимостта на **Катя Стоянова Колева** – прокурор в Районна прокуратура – Сливен – кандидат за участие в процедура за избор на административен ръководител на Районна прокуратура – Сливен, до приемане на комплексна оценка от извънредно атестиране по реда на чл. 196, ал. 1, т. 4 във вр. с чл. 197, ал. 5, т. 2 от ЗСВ.

3.2.2. **ОТКРИВА**, на основание чл. 196, ал. 1, т. 4 във вр. с чл. 197, ал. 5, т. 2 ЗСВ, процедура за извънредно атестиране на **Катя Стоянова Колева** – прокурор в Районна прокуратура – Сливен.

3.2.3.Да се изискат от Районна прокуратура – Сливен необходимите документи за провеждане на извънредно атестиране на **Катя Стоянова Колева** – прокурор в Районна прокуратура – Сливен, за периода от **01.12.2015 г. до 01.12.2020 г.**

*Мотиви: Разпоредбата на чл. 197, ал. 5 предвижда извършване на извънредно атестиране след приключване на периодичното атестиране, ако от последното периодично атестиране са изминали пет години. Съгласно т. 2 на същата разпоредба, такова атестиране се провежда в случаите на участие на магистрата в избор за административен ръководител.*

*Видно от административната преписка, прокурор Катя Колева има придобит статут на несменяемост и проведено периодично атестиране с приета положителна комплексна оценка „много добра" (Протокол на ВСС № 3 от 22.01.2015 г., със статистически отчетен период до 20.10.2014 г.). От последното й периодично атестиране са изминали пет години и същата подлежи на извънредно атестиране, на основание чл. 197, ал. 5, т. 2 ЗСВ във връзка с участието й в процедурата по избор.*

3.2.4. Решенията по т. 3.2, 3.2.1, 3.2.2 и 3.2.3 да се публикуват на интернет страницата на Висшия съдебен съвет, в раздел „Важно“- „Конкурсни процедури" - „Избор на административни ръководители“.

4. Предложение от и.ф. административен ръководител на Апелативна специализирана прокуратура за назначаване на Мария Георгиева Дойчева - прокурор в Специализираната прокуратура на длъжност „заместник на административния ръководител - заместник-апелативен прокурор“ на Апелативна специализирана прокуратура. *(вх. № ВСС-9666/23.09.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Мария Георгиева Дойчева - прокурор в Специализираната прокуратура, на длъжност „заместник на административния ръководител - заместник-апелативен прокурор“ на Апелативна специализирана прокуратура, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

4.2. Внася предложението в заседание на Прокурорската колегия на ВСС, насрочено за 02.12.2020 г., за разглеждане и произнасяне.

5. Предложение за определяне на изпълняващ функциите „административен ръководител - районен прокурор“ на Районна прокуратура - Пирдоп, поради изтичащ на 16.12.2020 г. мандат. *(ВСС - 12073/20.11.2020)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 175, ал. 4, изр. 2 от ЗСВ, Александър Кирилов Александров - административен ръководител - районен прокурор на Районна прокуратура - Пирдоп, за изпълняващ функциите „административен ръководител - районен прокурор“ на Районна прокуратура – Пирдоп, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 17.12.2020 г., до встъпване в длъжност на нов административен ръководител.

5.2. ВНАСЯ предложението в заседанието на Прокурорската колегия на ВСС, насрочено на 09.12.2020 г., за разглеждане и произнасяне.

6. Предложение за определяне на изпълняващ функциите „административен ръководител - районен прокурор“ на Районна прокуратура - Разград, поради изтичащ на 29.12.2020 г. мандат. *(ВСС - 11885/16.11.2020)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 175, ал. 4, изр. 2 от ЗСВ, Любомир Манолов Георгиев - административен ръководител - районен прокурор на Районна прокуратура - Разград, за изпълняващ функциите „административен ръководител - районен прокурор“ на Районна прокуратура – Разград, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 30.12.2020 г., до встъпване в длъжност на нов административен ръководител.

6.2. ВНАСЯ предложението в заседанието на Прокурорската колегия на ВСС, насрочено на 09.12.2020 г., за разглеждане и произнасяне.

7. Предложение за определяне на изпълняващ функциите „административен ръководител – окръжен прокурор“ на Окръжна прокуратура – Плевен. *(ВСС - 12246/25.11.2020)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 175, ал. 4, изр. 2 от ЗСВ, Николай Валентинов Пачевски – заместник на административния ръководител – заместник - окръжен прокурор на Окръжна прокуратура – Плевен, за изпълняващ функциите „административен ръководител - окръжен прокурор“ на Окръжна прокуратура - Плевен, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 09.12.2020 г., до встъпване в длъжност на нов административен ръководител.

7.2. ВНАСЯ предложението в заседанието на Прокурорската колегия на ВСС, насрочено на 02.12.2020 г., за разглеждане и произнасяне.

8. Писмо от Генерална дирекция „Правосъдие и потребители“ на Европейската комисия, в отговор на предоставена информация от страна на Прокурорска колегия на ВСС.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ за сведение предоставения отговор от г-жа Ниови Рингу, завеждащ отдел „Политика в областта на правосъдието и върховенство на закона“, ГД „Правосъдие и потребители“ на Европейската комисия във връзка с информация предоставена от Прокурорската колегия на ВСС.

*Мотиви:**По електронна поща**в**дирекция „Международна дейност и протокол“ бе получено писмо от г-жа Ниови Рингу, завеждащ отдел „Политика в областта на правосъдието и върховенство на закона“, ГД „Правосъдие и потребители“ на Европейската комисия във връзка с информация предоставена от Прокурорската колегия на ВСС. Имейлът е в отговор на писмо от страна на Прокурорската колегия на ВСС от 15 май 2020 г., във връзка с изявлението на председателя на Върховния касационен съд.*

*В писмото на г-жа Рингу се посочва, че Комисията наблюдава ситуацията в България и развитията в българската съдебна система в контекста на първия годишен Доклад за върховенството на закона и последващите действия и се отправя благодарност за предоставената информация, която допринася за работата на Комисията в тази област. Припомня се, че особено при тежките обстоятелства свързани с пандемията от COVID-19, всички заинтересовани лица, включително прокурорите, при изпълнението на своите задължения, трябва да бъдат особено бдителни към спазването на върховенството на закона и изпълняването на функциите си справедливо, безпристрастно и обективно, в пълно съответствие с основните права.*

8.2. ВНАСЯ предложението в заседанието на Прокурорската колегия на ВСС, насрочено на 02.12.2020 г., за разглеждане и произнасяне.

ЕДИННИ ФОРМУЛЯРИ

9. Периодично атестиране на Даниела Маринова Йовчева - прокурор в Районна прокуратура - Севлиево. *(вх. № ВСС-15392/17.12.2019 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. НЕ ПРИЕМА ИЗЦЯЛО определените от Постоянната атестационна комисия при Апелативна прокуратура – Велико Търново оценки по общите критерии за атестиране на Даниела Маринова Йовчева - прокурор в Районна прокуратура - Севлиево.

 *Мотиви: Комисията по атестирането и конкурсите счита, че:*

*В Част IV, т.1 „Правни познания и умения за прилагането им“ определената от ПАК оценка „4“ следва да се увеличи с 1 (една) единица, предвид обстоятелството, че броят на отменените актове, съотнесен към общия брой постановени актове по преписки и наказателни производства е малък - 0,6%, а основанията за отмяна не са резултат на дефицити в познаването и приложението на материалните и процесуални разпоредби. Установено е, че магистратът правилно посочва правно-процесуалното основание за произнасянията, съобразява решенията с действащата съдебна практика - в какъвто смисъл са и констатациите на ПАК при АП-Велико Търново. Отмененото постановление за отказ от образуване на наказателно производство по пр. пр. 654/2013 г. не следва да се отчита като негатив в работата на прокурор Йовчева, доколкото казусът касае гражданско-правен спор и след извършване на указаната допълнителна проверка отново е постановен отказ. Комисията счита за неотносим мотивът на ПАК за намаляване на оценката, предвид по-ниската степен на натоварване, доколкото данните за натовареност се отчитат и взимат предвид в ч. IV, т. 3.*

*В Част IV, т.3 „Умение за оптимална организация на работата“ определената от ПАК оценка „4“ следва да се увеличи с 1 (една) единица, предвид обстоятелството, че основанието на ПАК за намаляване на оценката не съответства с изискването, предвидено в разпоредбата на чл. 8 от Наредба №3/23.02.2017 г., което не допуска неравностойно третиране на магистрати, които са отсъствали от работа поради ползване на отпуск. Видно от данните отразени в ч. III, по-ниската натовареност на прокурор Йовчева през 2017 г. и 2018 г. е по обективни причини, а именно - ползване на отпуск поради бременност и раждане и за отглеждане на дете, поради което намаляването на оценката по този критерий се явява необосновано.*

*В останалата част определените от Постоянната атестационна комисия оценки по общите и специфични критерии за атестиране следва да бъдат потвърдени.*

*С оглед на това определя комплексна оценка „Много добра" (5,00) на Даниела Маринова Йовчева - прокурор в Районна прокуратура - Севлиево.*

9.2. ПРОВЕЖДА периодично атестиране, на основание чл. 196, ал.1, т. 3 от и ИЗГОТВЯ, на основание чл. 204а, ал.3, т.3 от ЗСВ, комплексна оценка „МНОГО ДОБРА“ на Даниела Маринова Йовчева - прокурор в Районна прокуратура - Севлиево.

9.3. Предоставя, на основание чл. 205, ал. 1 от ЗСВ, на Даниела Маринова Йовчева - прокурор в Районна прокуратура - Севлиево, резултатите от атестирането за запознаване.

10. Придобиване статут на несменяемост на Лилия Михайлова Русева - прокурор в Районна прокуратура - Варна. *(вх. № ВСС-4522/13.05.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. НЕ ПРИЕМА ИЗЦЯЛО предложените от Постоянната атестационна комисия при Апелативна прокуратура – Варна, оценки по общите критерии за атестиране на Лилия Михайлова Русева – прокурор в Районна прокуратура – Варна.

*Мотиви: Предложената от ПАК оценка „4" в част IV, т. 1 „Правни познания и умения за прилагането им" не кореспондира с изложените в тази част изцяло положителни констатации, коментари и изводи за работата на прокурор Лилия Русева и притежаваните от нея умения, които КАК споделя напълно след запознаване с приложените към атестационната преписка актове, изготвени от магистрата и сочещи, че същата прилага правилно закона и цитира съдебна практика при постановяване на своите актове. Горното обуславя увеличаване на оценката по критерия с една (1) единица.*

 *Оценките по останалите общи и специфични критерии, предложени от ПАК при Апелативна прокуратура – Варна, следва да бъдат потвърдени.*

С оглед изложено, КАК определя комплексна оценка „Много добра" – 5.00 на Лилия Михайлова Русева – прокурор в Районна прокуратура – Варна.

10.2. ПРОВЕЖДА атестиране за придобиване статут на несменяемост, на основание чл. 196, ал.1, т. 2 от ЗСВ и ИЗГОТВЯ, на основание чл. 204а, ал.3, т.3 от ЗСВ, комплексна оценка „МНОГО ДОБРА“ на Лилия Михайлова Русева - прокурор в Районна прокуратура - Варна.

10.3. Предоставя, на основание чл. 205, ал. 1 от ЗСВ, на Лилия Михайлова Русева - прокурор в Районна прокуратура - Варна, резултатите от атестирането за запознаване.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

11. Предложение от и.ф.административен ръководител – районен прокурор на Районна прокуратура - Добрич за повишаване на Маринела Иванова Марчева - прокурор в Районна прокуратура - Добрич, с ранг „прокурор в ОП“, на място в по-горен ранг „прокурор в АП“. *(вх. № ВСС-12060/20.11.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Маринела Иванова Марчева - прокурор в Районна прокуратура - Добрич, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

11.2. ВНАСЯ предложението в заседанието на Прокурорската колегия на ВСС, насрочено за 02.12.2020 г., за разглеждане и произнасяне.

12. Предложение от административния ръководител - районен прокурор на Районна прокуратура - Добрич за повишаване на Павел Стойков Любенов - заместник на административния ръководител - заместник-районен прокурор на Районна прокуратура - Добрич, с ранг „прокурор в ОП“, на място в по-горен ранг „прокурор в АП“. *(вх. № ВСС-2992/12.03.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Павел Стойков Любенов - заместник на административния ръководител - заместник-районен прокурор на Районна прокуратура - Добрич, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

12.2. ВНАСЯ предложението в заседанието на Прокурорската колегия на ВСС, насрочено за 02.12.2020 г., за разглеждане и произнасяне.

13. Предложение от Ангелина Георгиева Василева - прокурор в Софийска районна прокуратура, с ранг „прокурор в АП“, за повишаване на място в по-горен ранг „прокурор във ВКП и ВАП“. *(вх.№ ВСС-12124/23.11.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Ангелина Георгиева Василева - прокурор в Софийска районна прокуратура, с ранг „прокурор в АП“, на място в по-горен ранг „прокурор във ВКП и ВАП“., с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

13.2. ВНАСЯ предложението в заседанието на Прокурорската колегия на ВСС, насрочено за 02.12.2020 г., за разглеждане и произнасяне.

ПРЕДЛОЖЕНИЕ ЗА ПЕРИОДИЧНО АТЕСТИРАНЕ

14. Предложение от и.ф. административен ръководител – районен прокурор на Софийска районна прокуратура за периодично атестиране на Лилия Владимирова Димитрова - прокурор в Софийска районна прокуратура. *(вх.№ ВСС-10441/09.10.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ОТКРИВА, на основание чл. 196, ал.1, т. 3 от ЗСВ, процедура за периодично атестиране на Лилия Владимирова Димитрова - прокурор в Софийска районна прокуратура, за периода 30.11.2015 г. – 30.11.2020 г.

14.2. ВЪЗЛАГА на постоянната атестационна комисия при Апелативна прокуратура – София, на основание чл.204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и да направи предложение за комплексна оценка.

15. Предложение от и.ф. административен ръководител - районен прокурор на Районна прокуратура - Хасково за периодично атестиране на Зорница Руменова Проданова – прокурор в Районна прокуратура - Хасково. *(вх.№ ВСС-11501/05.11.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ОТКРИВА, на основание чл. 196, ал.1, т. 3 от ЗСВ, процедура за периодично атестиране на Зорница Руменова Проданова – прокурор в Районна прокуратура - Хасково за периода 30.10.2015 г. – 30.10.2020 г.

15.2. ВЪЗЛАГА на постоянната атестационна комисия при Апелативна прокуратура – Пловдив, на основание чл.204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и да направи предложение за комплексна оценка.

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

16. Периодично атестиране на Светослав Николаев Стойнов - прокурор в Окръжна прокуратура - Варна. *(вх. № ВСС-3569/01.04.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал.1, т. 3 от ЗСВ, периодично атестиране на Светослав Николаев Стойнов - прокурор в Окръжна прокуратура - Варна.

16.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Светослав Николаев Стойнов - прокурор в Окръжна прокуратура - Варна.

16.3. ВНАСЯ предложението в заседание на Прокурорската колегия на ВСС, насрочено за 02.12.2020 г., за разглеждане и произнасяне.

17. Периодично атестиране на Николета Лъчезарова Добрилова - Арнаудова - прокурор в Окръжна прокуратура - Варна. *(вх. № ВСС-4826/21.05.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал.1, т. 3 от ЗСВ, периодично атестиране на Николета Лъчезарова Добрилова - Арнаудова - прокурор в Окръжна прокуратура - Варна.

17.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Николета Лъчезарова Добрилова - Арнаудова - прокурор в Окръжна прокуратура - Варна.

17.3. ВНАСЯ предложението в заседание на Прокурорската колегия на ВСС, насрочено за 02.12.2020 г., за разглеждане и произнасяне.

18. Периодично атестиране на Любка Иванова Клисарова - прокурор в Софийска районна прокуратура. *(вх. № ВСС-13252/04.11.2019 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, т. 3 от ЗСВ (в сила до 11.02.2020 г.), във връзка с § 72, ал. 2 от ПЗР на ЗИД на ЗСВ (ДВ, бр. 11/07.02.2020 г.), периодично атестиране на Любка Иванова Клисарова - прокурор в Софийска районна прокуратура.

18.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Любка Иванова Клисарова - прокурор в Софийска районна прокуратура.

18.3. ВНАСЯ предложението в заседание на Прокурорската колегия на ВСС, насрочено за 02.12.2020 г., за разглеждане и произнасяне.

ДОПЪЛНИТЕЛНИ ТОЧКИ

РАЗНИ

19. Заявление за отвод от редовен член на конкурсната комисия по обявения, с решение на Прокурорската колегия на Висшия съдебен съвет по протокол № 27/15.07.2020 г., конкурс за повишаване в длъжност „прокурор" във Върховна касационна прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ проф. д.ю.н. Георги Иванов Митов – хабилитиран преподавател по наказателно право в Софийски университет „Св. Климент Охридски“, за редовен член на конкурсната комисия за повишаване в длъжност „прокурор" във Върховна касационна прокуратура, на мястото на проф. д-р Веселин Бориславов Вучков.

19.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ чрез жребий 1 (един) резервен член – хабилитиран преподавател по наказателно право, на мястото на проф. д.ю.н. Георги Иванов Митов.

19.3. Внася предложението в заседанието на Прокурорската колегия на Висшия съдебен съвет, насрочено за 02.12.2020 г., за разглеждане и произнасяне.

20. Заявление от Георги Видев Видев – заместник на административния ръководител – заместник-окръжен прокурор на Окръжна прокуратура – Стара Загора за отказ от участие в конкурс за повишаване в длъжност „прокурор“ в окръжните прокуратури. *(вх. № ВСС-12432/30.11.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ПРИЕМА ЗА СВЕДЕНИЕ заявление от Георги Видев Видев – заместник на административния ръководител – заместник-окръжен прокурор на Окръжна прокуратура – Стара Загора, за отказ от участие в обявения, с решение на Прокурорската колегия на Висшия съдебен съвет по протокол № 27/11.09.2019 г. (обн. ДВ, бр. 73/17.09.2019 г.), конкурс за повишаване в длъжност „прокурор" в окръжните прокуратури.

20.2. Отказът на кандидата да се обяви на интернет страницата на ВСС в раздел „Конкурсни процедури".

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

21. Придобиване статут на несменяемост на Венета Иванова Добрева - прокурор в Районна прокуратура - Сливен. *(вх. № ВСС-6609/06.07.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

21.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Венета Иванова Добрева - прокурор в Районна прокуратура - Сливен.

21.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Венета Иванова Добрева - прокурор в Районна прокуратура - Сливен.

21.3. ПРЕДЛАГА НА ПРОКУРОРСКАТА КОЛЕГИЯ НА ВСС, Венета Иванова Добрева - прокурор в Районна прокуратура - Сливен, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

21.4. ВНАСЯ предложението в заседание на Прокурорската колегия на ВСС, насрочено за 02.12.2020 г., за разглеждане и произнасяне.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

 ОГНЯН ДАМЯНОВ